APURE ปิดพุ่ง 6% ลุ้นกำไร Q3 โตแรง 40% แตะ155 ลบ. แนะซื้อเป้า 10.60 บาท
APURE ปิดพุ่ง 6% ลุ้นกำไร Q3 โตแรง 40% แตะ155 ลบ. รับออเดอร์ “ข้าวโพดหวาน”ทะลัก แนะซื้อเป้า 10.60 บาท
APURE ปิดพุ่ง 6% ลุ้นกำไร Q3 โตแรง 40% แตะ155 ลบ. รับออเดอร์ “ข้าวโพดหวาน”ทะลัก แนะซื้อเป้า 10.60 บาท
20 ต.ค. 2564

ผู้สื่อข่าวรายงานว่า วันนี้(20 ต.ค.64) ราคาหุ้นบริษัท อกริเพียว โฮลดิ้งส์ จำกัด (มหาชน) หรือ APURE ปิดตลาดที่ระดับ 8.65 บาท บวก 0.50 บาท หรือ 6.13% สูงสุดที่ 8.70 บาท ต่ำสุดที่ 8.10 บาท ด้วยมูลค่าซื้อขาย  185.35 ล้านบาท

บล.เอเชีย เวลท์ระบุในบทวิเคราะห์วันนี้(20 ต.ค.64) ว่า คาดว่าผลประกอบการไตรมาส 3/2564 กำไรสุทธิอยู่ที่ 96 ล้านบาท เพิ่มขึ้น 40% เทียบช่วงเดียวกันของปีก่อน และเพิ่มขึ้น 19% เทียบไตรมาสก่อนหน้า คาดกำไรพิเศษจากการจำหน่ายหุ้นซื้อคืนอีก 59 ล้านบาท ทำให้กำไรสุทธิรวม เป็น 155 ล้านบาท โดยคาดรายได้รวมอยู่ที่ 695 ล้านบาท เพิ่มขึ้น 43% เทียบช่วงเดียวกันของปีก่อน และเพิ่มขึ้น 6% เทียบไตรมาสก่อนหน้า 
โดยหนุนจากค่าเงินบาทที่อ่อนค่าราว 33 บาทต่อดอลลาร์สหรัฐฯ และกลุ่มลูกค้าที่ไม่ได้ ปลูกข้าวโพดเพื่อบริโภคในประเทศ เช่น ออสเตรเลีย ญี่ปุ่น เกาหลี และไต้หวัน ยังมีการนำเข้า ข้าวโพดหวานต่อเนื่อง
ขณะที่ลูกค้าที่มีการปลูกข้าวโพดในประเทศ คาดว่าจะเริ่มหันไปบริโภค ข้าวโพดในประเทศมากขึ้น จากผลกระทบจากการขนส่งที่ยากลำบากและค่าระวางเรือที่ปรับตัวสูงขึ้น
ในด้านอัตรากำไรขั้นต้น ประเมินว่าในไตรมาส 3/2564 จะอยู่ที่ระดับ 31.1% สูงกว่าไตรมาส 2/2564 ที่ 30.7% จากค่าเงินบาทอ่อนค่า ขณะที่ค่าใช้จ่ายในการขายและบริหาร คาดอยู่ที่ 99 ล้านบาท ใกล้เคียงช่วงไตรมาส 2/2564ที่ 96 ล้านบาท
โดยมีมุมมองเป็นบวกต่อผลประกอบการในปี 65 ที่คาดจะเติบโตโดดเด่น จากทั้งการขยาย กำลังการผลิตเพื่อรองรับคำสั่งซื้อที่มีเข้ามาต่อเนื่องและออเดอร์ที่ยังค้างส่งกว่า 30% ซึ่งหาก สถานการณ์ COVID-19 คลี่คลาย ทำให้โรงแรม โรงเรียน และร้านอาหาร กลับมาเปิดเป็นปกติ คาดจะหนุนให้ข้าวโพดกระป๋องขนาดใหญ่เติบโตมากขึ้น
นอกจากนี้ แผนการทำโครงการต่างๆ เช่น การทำสินค้าข้าวโพดแช่แข็ง การจัดการต้นทุนค่ากระป๋องบรรจุภัณฑ์ จะเป็น Upside องผลประกอบการในอนาคต ราคาหุ้นที่ปรับตัวลงมาจากการจำหน่ายหุ้นซื้อคืน และสิ้นสุด โครงการดังกล่าวแล้วมองเป็นโอกาสในการลงทุน โดยให้คำแนะนำ “ซื้อ” ราคาเป้าหมายปี2565 ที่ 10.60 บาท